এমন ক্রিকেট নিঃসন্দেহে কখনওই দেখেননি ক্রিকেটপ্রেমীরা। অন্তত কাশ্মীরের জঙ্গিরা যেভাবে ক্রিকেট খেলছেন, সেই ভিডিও ভাইরাল হওয়ার পরে এমনটাই দাবি করা হচ্ছে।
পিঠে একে-৪৭, হাতে ব্যাট, বল। এখানেই শেষ নয়! বোলারের প্রান্তের উইকেটের জায়গাতেও মাটিতে পোঁতা রয়েছে একে-৪৭! এভাবেই কাশ্মীরের এক বাগানের মধ্যে নিশ্চিন্তে ক্রিকেট খেলছে জঙ্গিরা। 
দেখুন সেই ভিডিও, সৌজন্যে- ইউটিউব, ভাইরালপিডিয়া

একটি ইংরেজি নিউজ চ্যানেলে প্রথম দেখানো এই ভিডিওটি দক্ষিণ কাশ্মীরের কোনও একটি জায়গার বলে প্রাথমিকভাবে জানা গিয়েছে। যে অস্ত্র নিয়ে তারা নিরাপত্তাবাহিনী থেকে শুরু করে অমরনাথ যাত্রীদের মতো সাধারণ মানুষের উপরে প্রাণঘাতী হামলা চালায়, সেই অস্ত্র নিয়ে এমন নিরুত্তাপ ভঙ্গিতে ক্রিকেট খেলা দেখলে কাশ্মীরে জঙ্গিদের দাপাদাপি কতটা বেড়েছে, তা সহজেই অনুমেয়।
তবে এই জঙ্গিরা কোন গোষ্ঠীর সদস্য, তা জানা যায়নি। কিন্তু প্রকাশ্যে আসার পরেই মুহূর্তে ভাইরাল হয়েছে ভিডিওটি।